MLDataScientist/Wikipedia-uzbek-2024-05-01 huggingface dataset:
Nomsiztepa-X (Samarqand viloyati, Qoʻshrobod tumani)

Nomsiztepa-X  — Oʻzbekistondagi madaniy meʼros obyekti. Arxeologiya yodgorligi. Obyekt davri: I—VIII asrlar. Samarqand viloyatining Qoʻshrobod tumanida joylashgan. Obyekt manzili: „Chinoq“ MFY. Koʻchmas mulkka boʻlgan huquq: Davlat mulki. Samarqand viloyati madaniy meros boshqarmasi operativ boshqaruv huquqi asosida. Oʻzbekiston Respublikasi Vazirlar Mahkamasining qarori bilan 2019-yil 4-oktabrda Moddiy madaniy merosning koʻchmas mulk obyektlari milliy roʻyxatiga kiritilgan — davlat muhofazasiga olingan.

Manbalar 
Oʻzbekistondagi arxeologiya yodgorliklari
BWF Superseriyasi finali

BWF Superseriyasi finali (2009-yilgacha BWF Superseriyasi Master finali deb nomlangan) yil oxirida oʻtkaziladigan badminton boʻyicha yillik turnir boʻlib, unda oʻsha kalendar yilida BWF Superseriyasining oʻn ikkita musobaqasida eng koʻp ball toʻplagan oʻyinchilar umumiy sovrin uchun kurashadilar. Sovrin kamida umumiy 1 000 000 AQSh dollari miqdoridagi pul jam’gʻarmasiga ega. BWF Superseriyasi finali 2018-yilda BWF World Tour finali bilan almashtirildi.

Tarixi 
Superseriya finali 2007-yilda ushbu turnir uchun homiylik yoʻqligi sababli bekor qilingan. 2008-yilgi turnir — oʻsha paytda BWF Superseriyasi Master finali 2008 nomi bilan tanilgan — birinchi marta oʻtkazilgan BFW Superseriyasi finali turniri hisoblanadi va u Kota Kinabalu, Sabah, Malayziyada 2008-yil 18-dekabrdan 21-dekabrgacha boʻlib oʻtgan.

Badminton Butunjahon Federatsiyasi tomonidan eʼlon qilingan yakuniy Superseriya turniridan soʻng Superseriya reytingida faqat eng yaxshi sakkiz oʻyinchi yoki juftlik ishtirok etish huquqiga ega edi; biroq har bir aʼzo assotsiatsiya faqatgina ikkita ariza berish bilan cheklangan. Turnirda sakkiz nafar o‘yinchi yoki juftlik to‘rt kishilik ikki guruhga bo‘linib, eng yaxshi ikki o‘yinchi yoki juftlik yarim finalga yo‘l oladi.

2010-yilgi final bosqichi uchun tanlov 2011-yil yanvar oyida boʻlib oʻtdi. 2014-yilda umumiy mukofot puli ikki baravar ko‘payib, 1 million AQSh dollariga yetdi (oldinroq 500 ming AQSh dollari edi). Dubay, Birlashgan Arab Amirliklari Badminton Butunjahon Federatsiyasi hamkorligi natijasida 2017-yilgacha Superseriya finali oʻtkaziladigan joy boʻldi.

Gʻoliblar roʻyxati

Millatlar boʻyicha ishtiroklar

Yana qarang 
Badminton bo‘yicha jahon Grand Prisi finali

BWF World Tour finali

Manbalar 

Sport musobaqalari
Badminton
Xu Yang

Xu Yang () (1987-yil 18-iyunda Shandun shahrida tugʻilgan) — xitoylik professional futbolchi, hozirda „Shaanxi Changhan Athletic“ jamoasida chap yarim himoyachi yoki chap qanot himoyachisi sifatida oʻynaydi.

Klubdagi faoliyati 
Xu Yang 2006-yilda Serbiyada mashgʻulot oʻtkazgandan soʻng 2006/07-yilgi mavsumining ikkinchi qismida FK Beograddagi uchinchi darajali Serbiya klubiga qoʻshilgan. Biroq, uning kattalar jamoasida tarkibga kira olmagan. Shandong Luneng Xu Yangga 2008-yilda Henan Jianyega oʻtishiga ruxsat bergan. Xu 2008-yil 7-sentyabrda Changsha Ginde FCga qarshi oʻyinda klub safida debyut qilgan. Oʻzining debyut oʻyinida magʻlubiyatga uchragan boʻlsa-da, Xu Yang tezda jamoada oʻzini namoyon qilgan va oxir-oqibat 2008-yilgi liga mavsumi davomida 13 oʻyinida maydonga tushgan. U oʻzini jamoaning muhim aʼzosi sifatida koʻrsatishni davom ettirgan va 2009-yilgi Xitoy Superligasi mavsumi oxirida klub oʻz tarixdagi eng yuqori uchinchi oʻrinni egallagan va birinchi marta Osiyo Chempionlar Ligasiga yoʻllanmani qoʻlga kiritgan. 2012-yilgi Xitoy Superligasi mavsumi oxirida, Xu va uning jamoasi quyi ligaga tushib qolgan. Xu kubga sodiq qolgan jamoani tark etmagan. Jamoa quyi divizion chempionligini qoʻlga kiritgan va keyingi mavsumda Xitoy Superligasiga qaytgan.

2016-yilning 2-yanvarida Xu Xitoy Superligasi vakili „Chongsin Lifan“ga o‘tgan. 2018-yilning 28-fevralida Xu Xitoyning birinchi ligasi vakili Shenzhen FC futbolchisiga aylangan. U 2018-yilning 11-martida 2:2 hisobida durang bilan yakunlangan Heilongjiang Lava Spring FCga qarshi liga oʻyinida debyut qilgan. Xu oʻzini jamoada doimiy oʻyinchi sifatida koʻrsatgan va 2018-yilgi Xitoy birinchi ligasi musobaqasi oxirida klub bilan yuqori divizionga koʻtarilgan.

Xalqaro faoliyati 
Xu Yangni Xitoy bosh murabbiyi Gao Xonbo Xitoy milliy terma jamoasiga chaqirgan. U Eronga qarshi oʻrtoqlik oʻyinida debyut qilgan, bu oʻyinda Xitoy 1:0 hisobida gʻalaba qozongan va oʻyin davomida Xu Yang chap qanot himoyachisi sifatida oʻynagan.

Faoliyat statistikasi

Yutyqlar

Klub 
Henan Jianye

 Xitoy Birinchi ligasi : 2013

Shahsiy yutuqlar 

 Xitoy ligasining eng qimmat oʻyinchisi: 2013-yil

Manbalar 

Yashayotgan insonlar
1987-yilda tugʻilganlar
Yevropa oʻyinlari

Yevropa oʻyinlari Olimpiada anʼanalari boʻyicha Yevropa va bir qancha qitʼalararo mamlakatlar sportchilari ishtirokida oʻtkaziladigan koʻp toifali kontinental musobaqadir. Oʻyinlar 2012-yil 8-dekabrda Rimda boʻlib oʻtgan 41-bosh assambleyasida boshlanishini eʼlon qilgan Yevropa Olimpiada Qoʻmitasi (EOC) tomonidan tashkil etilgan va boshqariladi.

Tarixi 
2015-yilgi Yevropa oʻyinlari 2015-yilning iyun oyida Ozarbayjonning Boku shahrida boʻlib oʻtgan tadbirning birinchi nashri boʻlib, keyingi nashrlarni har toʻrt yilda bir marta oʻtkazish rejalashtirilgan. 2019-yilgi nashr Belarusning Minsk shahrida 21–30-iyun kunlari boʻlib oʻtdi. 2023-yilgi nashr Polshaning Krakov shahrida boʻlib oʻtishi rejalashtirilgan.

Yevropa oʻyinlari Osiyo oʻyinlari, Pan Amerika oʻyinlari, Tinch okeani oʻyinlari va Afrika oʻyinlaridan keyin boshlangan Olimpiada anʼanalaridagi 5-chi qitʼa oʻyinlaridir. 2015-yildan boshlab har bir sport qitʼasi qitʼa oʻyinlariga ega boʻlgan.

Yevropa oʻyinlari Yevropa chempionatlari bilan bogʻliq emas, bu alohida Yevropa Sport Federatsiyasi tomonidan tashkil etiladigan, yengil atletika, suzish, badiiy gimnastika, velosport, eshkak eshish, golf va triatlon boʻyicha individual Yevropa chempionatlarini birlashtiradigan alohida koʻp sport musobaqasi hisoblanadi. Oʻyinlar 2018-yildan boshlab toʻrt yillik siklda va EBU bilan kelishilgan holda efirga uzatiladi.

Yevropa oʻyinlari roʻyxati

Sport 
2019-yilgi Minsk Yevropa oʻyinlari sport dasturi 15 ta sport turi, 23 ta yoʻnalish, 10 ta Tokio-2020 sport turi uchun saralash, 4 ta sport boʻyicha Yevropa chempionati, 201 ta medallar uchun jami 4082 ta ishtirokchini oʻz ichiga oladi.

Har bir katakdagi raqamlar tegishli oʻyinlarda ishtirok etgan har bir sport turi boʻyicha tadbirlar sonini koʻrsatadi:

Medallar jadvali

Yana qarang 

 Olimpiada oʻyinlari
 Jahon o'yinlari
 Hamdo'stlik o'yinlari
 Yevropa chempionati (koʻp sport musobaqasi)
 Yevropa yoshlar Olimpiada festivali
 Afrika oʻyinlari
 Osiyo oʻyinlari
 Tinch okeani o'yinlari
 Pan Amerika oʻyinlari
 Janubiy Amerika o'yinlari
 Janubi-Sharqiy Osiyo o'yinlari

Manbalar 

Sport musobaqalari
Sandro Kulenović

Sandro Kulenović (1999-yil, 4-dekabrda tugʻilgan) — xorvatiyalik professional futbolchi, Zagrebning Dinamo klubidan ijara asosida Lokomotiva klubida hujumchi sifatida oʻynaydi.

Klubdagi faoliyati 
Kulenović 1999-yilda Zagrebda tugʻilgan. Uning otasi Almin, Bihać shahridan boʻlib, sobiq bosniyalik futbolchi, Bosniya va Gersegovina terma jamoasida yettita oʻyin oʻtkazgan. Kulenović 2008-yilda Zagrebning Dinamo klubi akademiyasiga qoʻshilgan. 2015/16-yilgi mavsumda u zaxirada 27 marta maydonga tushib, 22 gol urdi va 11 golga assistentlik qildi. 2016-yilning 7-iyunida u xorijga koʻchib oʻtdi va Polshaning Legia Warsaw klubi akademiyasiga uch yillik shartnoma asosida qoʻshildi. 2017-yilning 22-iyulida u Italiyaning Juventus klubi yoshlar jamoasiga ijaraga berildi, ammo keyingi iyun oyida ota-ona klubiga qaytdi.

2018-yilning 10-iyulida Kulenović UEFA Chempionlar Ligasida Irlandiyaning Cork City klubi ustidan 1:0 hisobidagi gʻalabaning soʻnggi toʻqqiz daqiqasini oʻtkazib, jamoadagi debyutini oʻtkazdi. 22-avgust kuni u klub bilan 3 yillik shartnomani uzaytirdi. 27-oktabr kuni u Jagielloniaga qarshi 1:1 hisobidagi durang oʻyinda klub safida birinchi golini kiritdi.

2019-yil, 2-sentabr kuni Kulenović uzoq muddatli shartnoma imzolab, Zagrebning Dinamosiga qaytdi. U 21-sentabr kuni Varazdinga qarshi debyut qildi. Biroq omadsiz mavsumdan soʻng u bitta gol ura olmagani uchun 2020-yil, 21-sentabrda Rijekaga ijaraga berildi. 24-sentabr kuni Yevropa ligasi 3-saralash bosqichida Kolos Kovalivkaga qarshi oʻyinda u Rijeka safida debyut qildi. Uchrashuv qoʻshimcha boʻlimga borib, hisob 1:0 boʻlganida, Kulenović hisobni 2:0 koʻrsatish imkoniyatiga ega boʻldi; biroq kuchli yomgʻir tufayli maydon hoʻl boʻlib qolgani uchun toʻp darvoza chizigʻidagi loy koʻlida toʻxtadi. Oʻshanda jamoadoshi Franko Andrijashevic tomonidan gol kiritildi. Mavsumning ikkinchi yarmida Kulenović 2021-yil, 27-fevralda Xayduk Splitga qarshi derbi oldidan mashgʻulot paytida uni jamoadan tashqarida qoldirgan murabbiy Simon Rojmanning nazaridan chetda qoldi.

Xalqaro faoliyati 
Kulenović xalqaro yoshlar oʻyinlarida ishtirok etgan, shuningdek, Xorvatiyaning 16 yoshgacha boʻlgan terma jamoasi sardori boʻlgan. U Xorvatiyaning UEFA U-21 Yevro-2019 va 2021-yil uchun 23 kishilik tarkibiga kirgan.

Oʻyin uslubi 
Kulenović odatiy 9 raqami sifatida oʻynaydi. Xorvatiyalik jurnalistlar uni koʻpincha yangi Mandzukic deb olqishlashgan, u Fernando Torres bilan birga oʻz kumiri deb atagan.

Faoliyat statistikasi

Manbalar 

Xorvatiya futbolchilari
Yashayotgan insonlar
1999-yilda tugʻilganlar
Denis Kudla (tennis)

Denis Kudla (; 1992-yil 17-avgustda tugʻilgan) — amerikalik professional tennischi. Junior Tennis Champions Center bitiruvchisi boʻlib, u oʻz karyerasida sakkizta Challenger yakkalik va toʻqqizta juftlik o'yinlarida gʻolib chiqadi. Uning faoliyatidagi eng yuqori ATP yakkalik reytingi jahonning 53-raqami hisoblanadi. Uning karerasidagi eng yuqori ATP juftlik reytingi esa 2018-yil avgust oyida 133-o‘rni boʻldi.

Shaxsiy hayoti 
Kudlaning birinchi tugʻilgan kunida oilasi Ukrainadan Virjiniya shtatining Fairfaks shahriga koʻchib oʻtishadi. U 7 yoshida tennis oʻynashni boshlaydi, bu qisman uning akasi Nikita tennis oʻynaganligi sababli boladi, shuningdek, otasining koʻplab doʻstlari ham tennis oʻynagan. Kudlaning otasi Vladimir Kudla Sovet Ittifoqi parchalanganidan koʻp oʻtmay oilasini Ukrainadan olib chiqib ketadi. Kudlaning ota-onasi AQShga ingliz tilini bilmay kelgan, biroq bir necha yil ichida oʻrganadilar.

Professional faoliyati 
Kudla 2008-yil iyun oyida Nyu-Yorkda boʻlib oʻtgan ikkinchi professional USA F15 ITF Futures tadbirida yarim finalga chiqadi.

2016-yilda Kudla Avstraliya Ochiq chempionatining ikkinchi bosqichiga chiqdi va yil davomida qolgan uchta musobaqaning birinchi bosqichida magʻlub boʻldi. U 2016-yil 23-mayda faoliyatidagi eng yuqori yakkalik reytingida 53-o‘ringa chiqdi. 2016-yilgi Rio Olimpiadasining yakkalik bahslarida ham AQSh terma jamoasi safida qatnashgan.

2018-yilgi Avstraliya Ochiq chempionati turnirida keyingi saralash bosqichida Kudla turnirning birinchi bosqichida hamyurti Stiv Jonsonni mag‘lub etdi va ikkinchi bosqichda beshinchi raqam ostida tasniflangan Dominic Thiemdan dastlabki ikki setda ustun keldi. Kudla saralashning soʻnggi bosqichida Yurgen Zoppni magʻlub etib, 2018-yilgi Fransiya Ochiq chempionatining asosiy toʻrini oʻtkazdi. Ammo u birinchi davrada 26-raqamli tennischi Damir Jumhurga imkoniyatni boy berdi. U 2018-yil 27-avgustda juftlik reytingida 133-o‘ringa ko‘tarildi. U 2018-yilni Jahon yakkaliklari reytingida 63-o‘rinni egallab, o‘z faoliyatidagi yil yakunidagi eng yaxshi reyting bilan yakunladi.

Kudla 2019-yilgi AQSh ochiq chempionatining uchinchi raundini oʻz faoliyatida birinchi marta 27-raqamli tennischi Dušan Lajovićni magʻlub etib, jahonning 1-raqamli tennischisi Novak Đokovićga yutqazib qoʻydi.

Yakkalik bahslar

Juftlik bahslar

Manbalar 

1992-yilda tugʻilganlar
Yashayotgan insonlar
Tennischilar
George Lewis

George Lewis Igaba-Ishimwe Maniraguha (2000-yil, 16-iyunda tugʻilgan) — Ruandada tugʻilgan norvegiyalik professional futbolchi, Premier League Arsenal klubi hujumchisi.

Yoshligi 
Ruandaning Kigali shahrida tugʻilgan Lewis bir yoshida Tanzaniyaga koʻchib oʻtdi. Keyin u toʻrt yoshida Norvegiyaga koʻchib oʻtdi va oʻz faoliyatini mahalliy Stakkevollan IF jamoasida boshlab, Tromsdalenga, keyinroq 2015-yilda Tromsoga koʻchib oʻtdi. U asosan ikkala klubning oʻrinbosarlar jamoasida oʻynadi, xususan, Tromsdalenning oʻrinbosar jamoasida uch mavsum davomida 35 oʻyinda 32 ta gol urdi.

Klubdagi faoliyati 
Lewis 2020-yilning mart oyida Angliya Premer-ligasining Arsenal jamoasida sinovdan o‘tgan, u avvalroq mahalliy Solihull United, shuningdek, Bournemouth va Ipswich Town klublarida shug‘ullangan.

Lewis Arsenal klubiga 2020-yil avgust oyida qoʻshildi va Fram Larvik tomonidan qoʻyib yuborilganidan keyin professional shartnoma imzoladi. Xabar qilinishicha, u Shimoliy London klubi bilan ikki yillik shartnoma imzolagan. Bu harakat kutilmagan hol sifatida qaraldi, chunki Lewis faqat Norvegiya ikkinchi va uchinchi divizionlarida oʻynagan va yoshlar oʻrtasidagi xalqaro musobaqada qatnashmagan.

U Arsenalning 21 yoshgacha boʻlgan jamoasi safida birinchi uchrashuvida, EFL Trophyda Ipswich Town ustidan 2:1 hisobida gʻalaba qozondi.

Xalqaro faoliyati 
Ruanda va Norvegiya vakili boʻlish huquqiga ega boʻlgan Lewis Norvegiyalik ekanligini, Tromsoda oʻsganligini aytdi.

Faoliyat statistikasi

Klub 
.

Manbalar 

Yashayotgan insonlar
2000-yilda tugʻilganlar
Xu Yunlong

Xu Yunlong () (1979-yil 17-fevralda tugʻilgan) — Xitoylik sobiq futbolchisi, Beijing Guoan va Xitoy terma jamoasida himoyachi sifatida oʻynagan.

Klubdagi faoliyati 
Xu Yunlong futbolchilik faoliyatini 1999-yilgi mavsumda „Beijing Guoan“ safida boshlagan, o‘n uchta ligada o‘ynida maydonga tushgan va tezda o‘zini ko‘p qirrali futbolchi sifatida namoyon etgan. Keyingi mavsumda u Beijing uchun ancha koʻproq maydonga tusha boshlagan, bu borada uning tezligi ish bergan. Bir necha mavsum oʻtgach, Xu koʻproq markaziy himoyada oʻynagan va klub himoyasining ajralmas aʼzosiga aylangan. Xuning jamoadagi oʻrni 2008-yilgi liga mavsumida namoyon boʻlgan, oʻshanda u klub vitse-sardori, keyin esa jamoa sardori etib tayinlangan va 2009-yilgi mavsumda klubni liga chempionligigacha boshlab borgan.

2017-yilning 26-fevralida Xu futbolni tark etgan va Beijing Guoanning tijoriy masalalari direktori bo‘lgan.

Xalqaro faoliyati 
Xu Xitoy terma jamoasidagi debyutini 2000-yilning 25-mayida Yugoslaviyaga qarshi oʻyinda (2:0) oʻtkazgan. Oʻsha paytdagi bosh murabbiy Bora Milutinovich qoʻl ostida 2000-yilgi Osiyo Kubogida oldingi oʻng qanot himoyachisi Sun Jixay terma jamoadan chetlatilgani tufayli Xuning xalqaro faoliyati gullab-yashnagan. Biroq u kasallik tufayli safdan chiqgan va Sun jamoadagi oʻz oʻrnini tiklagan. Shunday boʻlsa-da, uning oʻyinlari tufayli Xitoy terma jamoasi murabbiyi 2002 FIFA Jahon chempionatida ishtirok etish uchun Xuni asosiy tarkibga chaqirishgan.

Xalqaro maydondagi gollar

Faoliyat statistikasi

Yutuqlar

Klub 
Beijing Guoan

 Xitoy Superligasi : 2009-yil
 Xitoy FA kubogi : 2003-yil
 Xitoy FA Superkubogi : 2003

Xalqaro 
Xitoy terma jamoasi

 Sharqiy Osiyo futbol chempionati : 2005-yil

Shahsiy yutuqlari 

 Xitoy Superligasining eng yaxshi jamoasi: 2003, 2006, 2007, 2009 . 2013, 2014, 2015-yillar

Manbalar 

Yashayotgan insonlar
1979-yilda tugʻilganlar
Harry Clarke

Harrison Thomas Clarke (2001-yil, 2-martda tugʻilgan) — ingliz professional futbolchisi, Angliya chempionatining Stoke City klubida, Arsenaldan ijaraga olingan himoyachi sifatida oʻynaydi.

Klubdagi faoliyati 
Ipswichda tugʻilgan Clarke oʻz faoliyatini Ipswich Townda Brantham Athletic FCda skaut sifatida boshlagan. U 2015-yilda Arsenalga yosh futbolchi sifatida qoʻshilgan. 2018-yil avgust oyida u oʻzining birinchi professional shartnomasini imzoladi, u 2019-yil dekabrida yangilandi.

Oldham Athleticda ijarada 
2020-yil oktyabr oyida Clarke 2021-yil yanvarigacha ijara asosida Oldham Athletic klubiga o‘tdi. 2020-yil, 20-oktyabrda u 85-daqiqada zaxiradan maydonga tushdi va Ikkinchi ligada Carlisle Unitedga qarshi o‘yinda (1:1) debyut qildi. 3-noyabr kuni u ligada Cheltenham Town ustidan 2:1 hisobida gʻalaba qozonib, oʻzining birinchi raqobatbardosh golini kiritdi. 2021-yil, 22-yanvarda ijara 2020-21-yilgi mavsumning qolgan qismiga uzaytirildi.

Ross County (ijara) 
2021-yil, 2-avgustda Clarke 2021-22-yilgi mavsum uchun Shotlandiya Premer-ligasi Ross County jamoasiga ijaraga berildi. Ijara muddati 2022-yil, 3-yanvarda tugadi.

Hibernian (ijara) 
2022-yilning 6-yanvarida Clarke Shotlandiya Premer-ligasining Hibernian klubiga ijaraga berildi. Clarke jarohati tufayli bir necha haftani oʻtkazib yubordi va 2-aprel kuni Dandee United bilan 1:1 hisobida durang oʻyinda debyut qildi (va gol urdi). Ijara muddati 18 oy boʻlishi kerak edi, ammo Arsenal 2022-yilning iyunida shartnomada tanaffus bandini qoʻlladi.

Stoke City (ijara) 
2022-yil, 20-iyun kuni Clarke 2022-23-yilgi mavsum uchun ijara asosida Stoke City klubiga o‘tdi.

Xalqaro faoliyati 
Clarke Angliyani 17 yoshgacha boʻlgan yoshlar darajasida himoya qilgan.

Oʻyin uslubi 
Clarke oʻz faoliyatini yarim himoyachi sifatida boshlagan, ammo 2015-yilda Arsenal klubiga oʻtgandan soʻng himoyachiga aylantirilgan.

Faoliyat statistikasi

Manbalar 

Angliya futbolchilari
Yashayotgan insonlar
2001-yilda tugʻilganlar
Setyana Mapasa

Setyana Daniella Florensia Mapasa (1995-yil 15-avgustda tugʻilgan) — avstraliyalik badmintonchi. Mapasa Indoneziya vakili boʻlganida 2013-yil BWF oʻsmirlar oʻrtasidagi jahon chempionatining aralash jamoa toifasida kumush medalni qoʻlga kiritdi. U 2014-yilda rasman Avstraliya fuqaroligini oldi. Mapasa Avstraliyaning Gold Coast shahrida boʻlib oʻtadigan 2018-yilgi Hamdoʻstlik oʻyinlarida milliy terma jamoaga qoʻshilish uchun tanlangan. U sherigi Gronya Somerville bilan 2017-yildan 2020-yilgacha ayollar oʻrtasidagi juftliklar boʻyicha toʻrt karra Okeaniya chempioni boʻlgan, shuningdek Sawan Serasinghe bilan birga 2017 va 2018-yillarda aralash juftlik musobaqalarida ikki karra chempionlikka sazovor boʻlgan.

Mapasa 2020-yilgi yozgi Olimpiada oʻyinlarida Avstraliyani himoya qildi. U sherigi Gronya Somerville bilan badminton boʻyicha ayollar juftlik bahslarida qatnashib, birida gʻalaba qozonib, ikkinchisida magʻlub boʻldi. Juftlik uchinchi oʻrinni egalladi va shuning uchun musobaqadan chetlashtirildi.

Yoshligi 
Indoneziyada yashovchi Setyana Mapasa 8 yoshida badminton bilan shugʻullana boshlagan. Badminton Indoneziya madaniyatining katta qismidir va uning ota-onasi ijtimoiy doirada badminton oʻynagan. Mapasa chap qoʻl badmintonchi. U 13 yoshida professional badmintonchiga aylandi va 2013-yilda xalqaro maydonda debyut qilgan.

Yutuqlari

Okeaniya chempionati 
Ayollar juftligi

Aralash juftliklar

BWF World Tour (1 ta gʻalaba) 
2017-yil 19-martda eʼlon qilingan va 2018-yilda amalga oshirilgan BWF World Tour Badminton Butunjahon Federatsiyasi (BWF) tomonidan ruxsat etilgan elita badminton turnirlari seriyasidir. BWF World Tour World Tour Finals, Super 1000, Super 750, Super 500, Super 300 (HSBC World Tourning bir qismi) va BWF Tour Super 100 darajalariga boʻlingan.

Ayollar juftligi

BWF Grand Prisi (2 ta gʻalaba, 1 ta ikkinchi oʻrin) 
BWF Grand Prisi ikki darajaga ega edi: Grand Pri va Grand Pri Oltin. Bu Badminton Butunjahon Federatsiyasi (BWF) tomonidan ruxsat etilgan va 2007 hamda 2017-yillar oraligʻida oʻtkazilgan badminton turnirlari seriyasi hisoblanadi.

Ayollar juftligi

Aralash juftliklar

  BWF Grand Pri Oltin turnirlari
  BWF Grand Pri turnirlari

BWF xalqaro musobaqalari/seriyalari (11 ta gʻalaba, 7 ta ikkinchi oʻrin) 
Ayollar juftligi

Aralash juftliklar

  BWF xalqaro musobaqasi turnirlari
  BWF xalqaro seriyasi turnirlari
  BWF kelajak seriyasi turnirlari

Manbalar 

Yashayotgan insonlar
1995-yilda tugʻilganlar
Badmintonchi
Yan Feng

Yan Feng () (1982-yil 7-fevralda Liaoning, Dalyan shahrida tugʻilgan) — Xitoy terma jamoasi futbolchisi.

Klubdagi faoliyati

Sichuan Guancheng 
Yan Feng 2003-yilda Xitoyning Jia-A ligasida yuqori darajadagi Sichuan Guancheng klubida oʻynagan. 2004-yilgi Xitoy Superligasida u 2004-yil 16-mayda Beijing Guoanga qarshi ligada jamoasi bilan 1:1 hisobida durang oʻynagan. U 2005-yilgi liga mavsumi oxirida Sichuan Guancheng tarqatib yuborilgunga qadar va u klubni tark etish huquqiga ega boʻlgunga qadar, jamoadagi birinchi raqamli himoyachi yarim himoyachisi sifatida oʻynagan.

Changchun Yatai 
Yan Feng yosh va tajribali oʻyinchiligi Xitoydagi bir nechta jamoalarning eʼtiborini oʻziga jalb qilgan va Yan 2006-yilgi Xitoy Superligasi mavsumi boshida yangi koʻtarilgan Changchun Yataiga qoʻshilishga qaror qilgan. U Changchun Yataining 12-mart kuni „Shanghai Shenhua“ga qarshi mavsumdagi ilk oʻyinida ligadagi debyutini amalga oshirgan. Mavsum davomida Changchun Yatai koʻpchilikni hayratda qoldirgan holda 4-oʻrinda egallagan. Gao Hongbo jamoani boshqarish uchun olib kelinganida, Changchun Yatai oʻzining oldingi mavsumdagi natijasini yaxshilashga muvaffaq boʻlgan va 2007-yilda Xitoy Superligasi chempionligini qoʻlga kiritgan. Yan Feng esa jamoa yarim himoyasida ajralmas rol egallagan.

Xalqaro faoliyati 
Yan Feng 2009-yilning 25-iyulida Qirgʻiziston bilan oʻrtoqlik oʻyinida Xitoy kattalar terma jamoasiga chaqirilgan va bu oʻyinda Xitoy 3:0 hisobida gʻalaba qozongan. Xitoy bosh murabbiyi Gao Xongbo qoʻl ostida Yan Feng jamoaning doimiy tarkibiga kiritilgan va 2009-yilning 8-noyabrida Quvaytga qarshi oʻrtoqlik uchrashuvida 2:2 hisobida yakunlangan oʻyinda maydonga tushgan.

Faoliyat statistikasi

Yutuqlar

Klub 
Changchun Yatayi

 Xitoy Superligasi : 2007-yil

Mamlakat 

 Sharqiy Osiyo futbol chempionati : 2010-yil

Manbalar 

Yashayotgan insonlar
1982-yilda tugʻilganlar
Miguel Azeez

Migel Adedayo Azeez (2002-yil, 20-sentyabrda tugʻilgan) — ingliz professional futbolchisi, Arsenadan ijaraga olingan UD Ibiza jamoasida yarim himoyachi sifatida oʻynaydi.

Klubdagi faoliyati 
Azeez oʻz faoliyatini Arsenalning yoshlar akademiyasida 5 yoshida boshlagan. 2019-yilning 24-sentyabrida Azeezga Arsenal professional shartnoma imzoladi. U 2020-yilning 10-dekabrida birinchi jamoadagi debyutini o‘tkazdi va u Aviva stadionida Irlandiyaning Dundalk jamoasi mehmoni bo‘lgan UEFA Yevropa ligasining 83-daqiqasida Joe Willockning o‘rniga maydonga tushdi.

2021-yil, 30-avgustda Azeez EFL League One klubi Portsmouthga mavsumning qolgan qismida ijara asosida qo‘shildi. U klubdagi debyutini 2021-yil, 18-sentyabrda Cambrdge Unitedga qarshi o‘tkazdi, ammo 59-daqiqadan so‘ng Portsmouth 2:1 hisobida mag‘lub bo‘lgani uchun almashtirildi. U klubdagi birinchi golini 2021-yil, 9-noyabr kuni EFL Trophy o‘yinida Chrystal Palace U-21 jamoasiga qarshi o‘yinda kiritdi. Arsenal 2022-yilning 17-yanvarida Azeezni Portsmouthdan chaqirib oldi.

2022-yil, 1-sentyabrda Azeez mavsum uchun Ispaniya Segunda divizioni UD Ibiza jamoasiga ijaraga berildi.

Xalqaro faoliyati 
Azeez Angliyada nigeriyalik ota va ispan onada tugʻilgan. Azeez Angliyani 16 yoshgacha, 17 yoshgacha, 18 yoshgacha, 19 yoshgacha va 20 yoshgacha himoya qilgan.

Shaxsiy hayoti 
Azeez Angliyada nigeriyalik ota va ispan onada tugʻilgan. Uning akasi Femi Reading jamoasida professional futbolchi sifatida oʻynaydi.

Faoliyat statistikasi

Manbalar 

Angliya futbolchilari
Yashayotgan insonlar
2002-yilda tugʻilganlar